Diari Oficial de la Generalitat Valenciana


Sumari del DOGV 4932, del 26-01-2005 (2005/354)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 13.272 m² de superfície, situada a Elx (Alacant), carrer d'Almansa, destinada a la construcció d'un centre d'educació secundària, realitzada per l'ajuntament del dit municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/354


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Elx
    * cultura regional
    * propietat immobiliària

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 13.272 m² de superfície, situada a Elx (Alacant), carrer d'Almansa, destinada a la construcció d'un centre d'educació secundària, realitzada per l'ajuntament del dit municipi. [2005/354]
  
L'Ajuntament d'Elx, en sessió plenària realitzada el dia 19 de desembre de 1989, va acordar la cessió gratuïta a la Generalitat Valenciana de la parcel·la de la seua propietat de 13.272 m² de superfície, situada al carrer d'Almansa de la dita població.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i l'acceptació gratuïta de la parcel·la.
  
La cessió es realitza amb la finalitat de destinar la parcel·la a la construcció d'un centre d'educació secundària, amb subjecció al que disposa l'article 111.1 del Reglament de Béns de les Entitats Locals.
  
Consten en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament d'Elx de la parcel·la que té 13.012 m² de superfície, situada al carrer d'Almansa de la dita població, que confronta: nord, carrer d'Almansa i finca segregada; sud, terrenys propietat municipal (finca registral núm. 59.684); est, carrer d'Inca, i oest, terrenys de propietat municipal (finca registral núm. 59.684)
  
La parcel·la se cedix i accepta lliure de càrregues i gravàmens, i d'arrendataris, inquilins i ocupants de qualsevol tipus.
  
La dita finca és la resta de la inscrita en el Registre de la Propietat d'Elx, núm. 1, al tom 1178, llibre 787 del Salvador, foli 108, finca 63.960.
  
Referència cadastral: no disposa de cap referència en el padró de Béns Immobles de Naturalesa Urbana, segons l'acord municipal.
  
Segon
  
La cessió gratuïta realitzada per l'Ajuntament d'Elx, s'efectua amb la condició de destinar la parcel·la a la construcció d'un centre d'educació secundària i amb subjecció al que disposa l'article 111.1 del Reglament de Béns de les Entitats Locals.
  
Tercer
  
La parcel·la acceptada, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte el servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.